CELEX: 42021D1817
Language: ro
Date: 2021-10-13 00:00:00
Title: Decizia (UE) 2021/1817 a reprezentanților guvernelor statelor membre din 13 octombrie 2021 de numire a doi judecători în cadrul Tribunalului

18.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 368/4
               
            
         DECIZIA (UE) 2021/1817 A REPREZENTANȚILOR GUVERNELOR STATELOR MEMBRE
         din 13 octombrie 2021
         de numire a doi judecători în cadrul Tribunalului
         REPREZENTANȚII GUVERNELOR STATELOR MEMBRE ALE UNIUNII EUROPENE,
         având în vedere Tratatul privind Uniunea Europeană, în special articolul 19,
         având în vedere Tratatul privind funcționarea Uniunii Europene, în special articolele 254 și 255,
         întrucât:
         
                     (1)
                  
                  
                     În temeiul articolului 7 din Protocolul nr. 3 privind statutul Curții de Justiție a Uniunii Europene și ca urmare a numirii domnului Zoltán CSEHI și a doamnei Octavia SPINEANU-MATEI în calitate de judecători în cadrul Curții de Justiție, este necesar să se procedeze la numirea a doi judecători în cadrul Tribunalului pentru durata rămasă a mandatelor domnului Zoltán CSEHI și doamnei Octavia SPINEANU-MATEI, respectiv până la 31 august 2022.
                  
               
                     (2)
                  
                  
                     Pentru posturile devenite vacante au fost propuse candidatura domnului Krisztián KECSMÁR și cea a domnului Ion GÂLEA.
                  
               
                     (3)
                  
                  
                     Comitetul instituit în temeiul articolului 255 din Tratatul privind funcționarea Uniunii Europene a emis un aviz favorabil cu privire la capacitatea acestor candidați de a exercita funcția de judecător în cadrul Tribunalului,
                  
               ADOPTĂ PREZENTA DECIZIE:
         
            Articolul 1
            Sunt numiți judecători în cadrul Tribunalului pentru perioada cuprinsă între data intrării în vigoare a prezentei decizii și 31 august 2022:
            
                        —
                     
                     
                        domnul Krisztián KECSMÁR;
                     
                  
                        —
                     
                     
                        domnul Ion GÂLEA.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 13 octombrie 2021.
            
               
                  Președintele
               
               I. JARC